EXTRACTO DAS BASES REGULADORAS DE SUBVENCIÓNS PARA A REDACCIÓN DE PROXECTOS OU EXECUCIÓN DE OBRAS DE MOBILIDADE AMABLE E RECUPERACIÓN DE ESPAZOS PÚBLICOS DOS CONCELLOS DA REDE ÁGORA
ADMINISTRACIÓN LOCAL — Provincial — Deputación Provincial (Subvencións e axudas, 24/02/2021)

De acordo co disposto nos artigos 17.3. b e 20.8. a da Lei 38/2003, do 17 de novembro, xeral de subvencións, publícase o extracto da convocatoria, cuxo texto completo se pode atopar na Base de Datos Nacional de Subvencións: (https://www.infosubvenciones.es/bdnstrans/GE/es/convocatoria/550247) A Xunta de Goberno da Deputación de Pontevedra, na sesión do 12 de febreiro de 2021, aprobou as Bases reguladorasde subvencións para a redacción de proxectos ou execución de obras de mobilidade amable e recuperación de espazos públicos dos concellos da Rede Ágora, publicadas e dispoñibles na web da Deputación (www.depo.es). A finalidade desta convocatoria é impulsar a realización de proxectos e obras de mobilidade amable e recuperar espazos públicos no ámbito municipal para devolverlles os espazos públicos ás persoas e permitir a implantación de formas de desprazamento máis sostibles (a pé, en bicicleta etc.). Establécense dous eixes subvencionables. Cada concello adherido á Rede Ágora só poderá solicitar unha subvención para unha única actuación e un dos seguintes eixes subvencionables: Poderán participar os concellos da provincia de Pontevedra que estean adheridos á Rede Ágora na data de finalización do prazo de presentación de solicitudes e que teñan un censo de poboación inferior a 50.000 habitantes, segundo a correspondente certificación expedida polo Instituto Galego de Estatística (IGE) referida aos últimos datos publicados. No eixe 1, redacción de proxectos de mobilidade amable e recuperación de espazos públicos, o Concello poderá obter unha subvención máxima de 50.000 euros para a redacción do proxecto. O importe total do financiamento será de ata un máximo do 90 % do valor de redacción. No eixe 2, execución de obras para mobilidade amable e recuperación de espazos públicos, o Concello poderá obter unha subvención máxima do 20 % do orzamento base de licitación das obras, ata un importe máximo de 100.000 €. O eixe 1 contará con 1.250.000,00 €, con cargo á aplicación 21/456.9420.762.10.2020, e o eixe 2 con 1.185.000,00 €, con cargo á aplicación 21/456.9420.762.11.2020. Para optar á subvención o proxecto que se redacte ou a obra que se execute cumprirá os seguintes requisitos: O Concello deberá ser, en todo caso, titular das vías e dos terreos nos que se realizarán os proxectos do eixe 1 ou daqueles nos que se van executar as obras do eixe 2. Así mesmo, deberá cumprirse o que se indica a continuación para cada un dos eixes e os requisitos establecidos na base cuarta das bases reguladoras. O prazo para presentar as solicitudes será de trinta (30) días hábiles, contados desde o día seguinte ao da publicación desta convocatoria e do seu extracto no Boletín Oficial da Provincia de Pontevedra (BOPPO). Solicitudes: presentaranse obrigatoriamente por vía electrónica a través do formulario normalizado dispoñible na Sede electrónica da Deputación de Pontevedra (https://sede.depo. gal) e acompañaranse da documentación establecida na base oitava das bases reguladoras. Procedemento de concesión: concorrencia competitiva, de acordo cos criterios de concesión establecidos na base quinta das bases reguladoras. Eixe 1: presentación e validación do proxecto redactado por parte do persoal técnico provincial e entrega da restante documentación xustificativa establecida na base décimo quinta das bases reguladoras Eixe 2: achega de certificacións, facturas e demais documentación xustificativa segundo o previsto na base décimo quinta das bases reguladoras Eixe 1: dezaoito (18) meses desde a publicación do acordo de concesión Eixe2: dous (2) anos desde a publicación do acordo de concesión Eixe 1: tres (3) meses contados desde a recepción do informe de validación favorable do persoal técnico provincial Eixe 2: tres (3) meses contados desde a data de finalización das obras Pontevedra, 22/02/2021. A presidenta, M.ª del Carmen Silva Rego.